open-index/open-wikipedia-markdown huggingface dataset:
பி. வசந்தா

**பி. வசந்தா** (*B. Vasantha*) (பிறப்பு 29 மார்ச் 1944) ஒரு தென்னிந்திய பின்னணி பாடகியான  இவர் கலைமாமணி விருது (தமிழ்நாடு) மற்றும் உகாதி விருது (ஆந்திரா) ஆகிய இரண்டு மாநில அளவிலான விருதுகளைப் பெற்றுள்ளார்.

## ஆரம்ப கால வாழ்க்கை
போடுபள்ளி பாலவசந்தா மார்ச் 28, 1944 அன்று ஆந்திராவின் குண்டூரில் பிறந்தார். இவரது பெற்றோரின் பெயர்கள் போடுபள்ளி ரவீந்திரநாத் மற்றும் துர்கா என்பதாகும். இவரின் தந்தை ஒரு நல்ல நடிகர். பல நாடகங்களில் நடித்துள்ளார். இவரின் தந்தை ஒரு இசைக்கலைஞரும், ஓவியரும், புகைப்படக்காரரும் ஆவார். இவரின் தாயார் துர்கா ஒரு நல்ல வீணை இசைக்கலைஞர். தனது பெற்றோரின் செல்வாக்கின் கீழ் வசந்தா இசை மீதான ஆர்வத்தை வளர்த்துக் கொண்டார். மகாவடி வெங்கடப்பையா மற்றும் இராகவேந்திர ராவ் ஆகியோரிடமிருந்து பாரம்பரிய இசையைக் கற்றுக்கொண்டார். வினோத் இசைக்குழுவில் சேர்ந்து பல திரைப்பட பாடல் நிகழ்ச்சிகளை நிகழ்த்தினார். தனது தந்தையால் ஊக்கப்படுத்தப்பட்ட இவர் திரைத்துறையில் நுழைந்தார்.

## குடும்பம்
இவரின் கணவர் தோர்பலா சுதாகர் ஐதாராபாத் தலைமைச் செயலகத்தில் பணியாற்றினார். இவர்களுக்கு இரண்டு மகள்களும் ஒரு மகனும் இருந்தனர். மூத்த மகளின் பெயர் சுரேகா. இரண்டாவது மகள் சுசித்ரா. மகன் சரத்.

## திரையுலகம்
இவர் முதன்முதலில் 1961ஆம் ஆண்டு "வக்தனம்" என்ற தெலுங்குத் திரைப்படத்தில் பாடினார். பின்னர் கன்னடம், மலையாளம், தமிழ், இந்தி போன்ற படங்களில் 4000 பாடல்களைப் பாடினார். இவர் எல்லா வகையான பாடல்களையும் பாடினாலும், குழந்தைகளின் பாடல்கள் தான் இவருக்கு நல்ல பெயரைக் கொடுத்தன. கன்னடத் திரைப்படமான "ராஜநார்தகியா ரஹஸ்யா" மற்றும் தெலுங்குத் திரைப்படமான "மஞ்சிகி ஸ்தானம் லேது" ஆகியவற்றுக்கு இசையமைத்தார். இவர் பாடிய முதல் மலையாள படம் "முத்தாலாலி" என்பதாகும். தமிழில் கொஞ்சும் குமரி என்ற படத்தில் அறிமுகமானார். கே.ஜே.யேசுதாஸுடன் மலையாளத்தில் ஏராளமான திரைப்படப் பாடல்களைப் பாடியுள்ளார்.

## விருதுகள்

* கலைமாமணி (தமிழ்நாடு)
* உகாதி விருது (ஆந்திரா)
* ஜி தேவராஜன் சக்திகடா விருது 

## மேற்கோள்கள்

## வெளி இணைப்புகள்
* 

பகுப்பு:மலையாளத் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1944 பிறப்புகள்
பகுப்பு:தமிழ்த் திரைப்படப் பின்னணிப் பாடகர்கள்
கே. என். சீனிவாசன்

**கே. என். சீனிவாசன்** (*K. N. Srinivasan*) என்பவர் இந்திய அரசியல்வாதி மற்றும் சென்னை மாநகரத் தந்தையாகப் பணியாற்றியவர் ஆவார். இவர் நவம்பர் 1956ஆம் ஆண்டு முதல் டிசம்பர் 1957 வரை இப்பதவியிலிருந்தார். இவர் இந்தியத் தேசிய காங்கிரசில் உறுப்பினராக இருந்தார்.

## ஆரம்ப கால வாழ்க்கை
சீனிவாசன் செப்டம்பர் 20, 1914இல் செங்கல்பட்டு மாவட்டத்தில் பிறந்தார். சென்னை, கிறித்துவக் கல்லூரி மற்றும் சென்னை சட்டக் கல்லூரியில் உயர்கல்வி பயின்றார் . சீனிவாசன் சென்னை உயர்நீதிமன்றத்தின் வழக்கறிஞராக 1945இல் சேர்ந்தார்.

## அரசியல் வாழ்க்கை
சீனிவாசன் தனது ஆரம்பக் காலத்திலிருந்தே இந்திய தேசிய காங்கிரசில் உறுப்பினராக இருந்தார். இவர் தமிழக காங்கிரசு குழுவின் உறுப்பினராக பத்து ஆண்டுகள் பணியாற்றினார். செங்கல்பட்டு மாவட்ட மாநாட்டிலும் உறுப்பினராக இருந்தார். நவம்பர் 29, 1956இல், இவர் சென்னை மாநகரத் தந்தையாக நியமிக்கப்பட்டார் மற்றும் டிசம்பர் 1957 வரை பணியாற்றினார். இவருக்குப் பின் தாரா செரியன் வெற்றி பெற்று இபபதவியினை வகித்தார்.

## மேற்கோள்கள்

* 

பகுப்பு:1914 பிறப்புகள்
பகுப்பு:சென்னை நகரத்தந்தைகள்
மு. பூமிநாதன்

**மு. பூமிநாதன்** (*M. Boominathan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். மறுமலர்ச்சி திராவிட முன்னேற்றக் கழகதை சேர்ந்த இவர், 2021 ஆம் ஆண்டு தமிழக சட்டசபைக்கான தேர்தலில் மதுரை தெற்கு தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:இராமநாதபுரம் மாவட்ட மக்கள்
பஞ்ச காவியங்கள்

**பஞ்ச காவியங்கள்** (*Pancha Kavyas*) என்பது தெலுங்கு இலக்கியத்தின் ஐந்து சிறந்த புத்தகங்களாகக் கருதப்படுகிறது. அவை பின்வருமாறு:

* 16 ஆம் நூற்றாண்டு மன்னரும் கவிஞரும், தெலுங்கு இலக்கியத்தின் புரவலருமான கிருஷ்ணதேவராயன் இயற்றிய ஆமுக்தமால்யதா.
* கிருஷ்ணதேவராயனின் அரசவைக் கவிஞரான அல்லசாணி பெத்தண்ணா எழுதிய மனு சரித்திரம்.
* கிருஷ்ணதேவராயரின் அரசவைக் கவிஞரான தெனாலி ராமகிருஷ்ணன் எழுதிய பாண்டுரங்க மகாத்மியம்.
* கிருஷ்ணதேவராயனின் மருமகனும் 16 ம் நூற்றாண்டின் பிற்பகுதியில் விஜயநகர் பேரரசை ஆண்ட மன்னனுமான திருமலை தேவ ராயனின் அரசவைக் கவிஞர் இராமராஜ பூஷன் இயற்றிய வசு சரித்திரம்.
* 17ஆம் நூற்றாண்டின் ஆரம்பத்தில் தஞ்சாவூரைத் தலைநகரமாகக் கொண்டு சோழமண்டலத்தை ஆண்டு வந்த தஞ்சாவூர் நாயக்க வம்சத்தின் மூன்றாவது மன்னன் இரகுநாத நாயக்கரின் அரசவைக் கவிஞர் சேமகுரா வெங்கட கவி இயற்றிய விஜய விலாசமு.

## மேற்கோள்கள்

பகுப்பு:தெலுங்கு இலக்கியம்
பகுப்பு:தெலுங்கு நூல்கள்
இ. நாகராஜன்

**மதுரகவி இ. நாகராஜன்** (இறப்பு: ஆகத்து 15, 1972) இலங்கை எழுத்தாளரும், மரபுக் கவிஞரும் ஆவார். கவிதைகள், சிறுகதைகள், புதினங்கள் படைத்தவர்.  சிலம்பன், ரவிவரன், வி. ஆர். என், ஆறென், இ. நா. ஆகிய புனைபெயர்களில் சிறுகதைகளையும், கவியரசன், ஈனா, கூட்டுக்கவிராயன், இடிமேகன், ரமேஸ்வரன், ரவி, ரவீந்திரன் ஆகிய புனைபெயர்களில் கவிதைகளையும், அரிமா, தனஞ்செயன் ஆகிய புனைபெயர்களில் கட்டுரைகளையும் எழுதி வந்தார்.

## வாழ்க்கைக் குறிப்பு
இ. நாகராஜன் யாழ்ப்பாணம், அரியாலையைப் பிறப்பிடமாகக் கொண்டவர். மலையகத்தில் ஆசிரியராகப் பணியாற்றினார். யாழ்ப்பாணம் திரும்பிய பின்னர், 1940களில் எழுதத் தொடங்கினார். ஆரம்பத்தில் ஈழகேசரி பத்திரிகையில் பணியாற்றினார். பிற்காலத்தில் சுன்னாகம் வட இலங்கைத் தமிழ்நூற் பதிப்பகத்தில் பணியாற்றி வந்தார். ஈழகேசரியில் சிறுவர் பகுதிக்கென பாடல்கள், கட்டுரைகள் எழுதி வந்தார். தொடர்ந்து சிறுகதைகள், கவிதைகள் எழுதினார். 1960களில் 'தமிழன்' என்ற பத்திரிகையின் ஆசிரியராகவும் சிறிது காலம் பணிபுரிந்தார். ஈழகேசரி, வீரகேசரி, ஈழநாடு, தமிழன் முதலான பத்திரிகைகளிலேயே இவரது படைப்புகள் பெருமளவில் வெளியாகியுள்ளன.

இவரது முதலாவது சிறுகதைத் தொகுதி 'நிறைநிலா' 1965-இல் வெளியாகியது. ஐந்து எழுத்தாளர்கள் எழுதிய 'மத்தாப்பு' என்ற குறும் புதினத்தின் முதலாம் அத்தியாயத்தை நாகராஜன் எழுதினார். இது அச்சிலும் வெளிவந்தது. மூன்று எழுத்தாளர்கள் எழுதிய 'மணிமகுடம்' என்ற புதினத்தின் முதல் மூன்று அத்தியாயங்களை, கவிதை நடையில் எழுதினார்.

நீதிக் கரங்கள், புத்தொளி, கூத்தாடி ஆகிய சிறு காவியங்களையும், இரண்டு குறுநாவல்களையும் எழுதியுள்ளார்.

## மதுரகவி பட்டம்
இவரது 'புகாரில் ஒருநாள்' என்ற கவிதை 1968 இல் சென்னை இரண்டாவது உலகத் தமிழாராய்ச்சி மாநாட்டிற்காக நடத்தப்பட்ட கவிதைப்போட்டியில் முதலாவது பரிசைப் பெற்றது. இவருக்கு அங்கு 'மதுரகவி' என்ற பட்டமும் வழங்கப்பட்டது.

## மறைவு
மதுரகவி இ. நாகராஜன் 1972 ஆகத்து 15 செவ்வாய்க்கிழமை காலமானார். இவருக்கு ஆறு பிள்ளைகள்.

## வெளிவந்த நூல்கள்
*நிறைநிலா (சிறுகதைத் தொகுதி, இரண்டாம் பதிப்பு:2001, மித்ர பதிப்பகம்)
*சிறுவர் பாடல்
*சிலம்பு சிரித்தது (கவிதை நாடகம்)
*வாழ்க்கை ஒரு வசந்தம் (புதினம்)
*குயில் வாழ்ந்த கூடு (காவியம்)

'மதுரகவி' நினைவாக யாழ் இலக்கிய வட்டம் குழந்தைக் கவிதைப் போட்டி ஒன்றை நடத்தி, வெற்றியீட்டிய ஐவரது 78 கவிதைகளைத் தொகுத்து 'மதுரகவிதைகள்' என்னும் பெயரில் 1989 -ல் வெளியிட்டது.

## மேற்கோள்கள்

பகுப்பு:1972 இறப்புகள்
பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:யாழ்ப்பாண மாவட்ட மக்கள்
இராமராஜ பூஷன்

**இராமராஜ பூஷன்** (*Ramarajabhushan*)(பொ.ச. 16 ஆம் நூற்றாண்டின் நடுப்பகுதி) ஒரு தெலுங்குக் கவிஞரும் குறிப்பிடத்தக்க இசைக்கலைஞருமாவார். விஜயநகரப் பேரரசன் கிருஷ்ணதேவராயனின் அரசவையில் "அஷ்டதிகஜங்கள்" எனும் கவிஞர்கள் குழுவில் ஒருவராக இருந்தார். இவர் 13ஆம் நூற்றாண்டின் நடுப்பகுதியில் சாலிவாகன ஆண்டில் வாழ்ந்ததாக நம்பப்படுகிறது. இவரது புத்தகங்களில் வசுச்சரித்ரமு, அரிச்சந்திர நளோபாக்யனமு, காவ்யலங்காரசங்கிரகமு, நரசபூபாலேயமு ஆகியவை அடங்கும். இவற்றில், "வசுசரித்திரமு" மிகவும் பிரபலமானது. 

## சுயசரிதை
நெல்லூரை பூர்வீகமாகக் கொண்ட இவர் தனது இளமை பருவத்தில் அல்லசாணி பெத்தண்ணாவிடம்  பயிற்சி பெற்றவர் என்றும் நம்பப்பட்டது. பின்னர் இவரை கிருஷ்ணதேவராயனும் அவரது வாரிசுகளும் ஆதரித்தனர். இவரது உண்மையான பெயர் பட்டு மூர்த்தி, அவர் அலிய ராம ராயனின்   அரசவையில் இரத்தினமாக இருந்ததால் இவர்  'இராமராஜ பூஷன்' என்று அறியப்பட்டார். இவர் ஒரு புகழ்பெற்ற வீணை இசைக்கலைஞராவார்.

## படைப்புகள்
காவியலங்காரசங்கிரகமு, அரிசந்திர நளோபாக்யானமு, நரசபூபாலேயமு போன்றவை இவரது பிரபலமான படைப்புகள். இவர், 'அரிச்சந்திர நளோபாக்கியனமு' என்ற படைப்பை திருமலை தேவ ராயனுக்கும் 'வசுசரித்ரமு'வை நரசராயனுக்கும் அர்ப்பணித்தார்

## நடை
சிலேடை அல்லது இரட்டை அர்த்தத்தைப் பயன்படுத்தி இவர் இயற்றிய "வசுசரித்திரமு" என்ற படைப்பு மிகவும் பிரபலமானது. இந்தக் கவிதைகளை பின்னர் சேமகுரா வெங்கட கவி உட்பட பல தெலுங்கு கவிஞர்களால் பின்பற்றப்பட்டன.

பிங்கலி சூரண்ணாவின் படைப்புகளை பின்பற்றி "அரிசந்திர நளோபாக்யானமு" என்ற தவ்யார்த்தி ( இரட்டைப் பொருள்) படைப்பையும் எழுதினார். கதையின் ஒவ்வொரு கவிதையிலும் அரிச்சந்திரன் மற்றும் நளன் ஆகிய மன்னர்களின் வாழ்க்கையை விவரிக்கிறது. இவர் ஒரு இசைக்கலைஞராகவும் இருந்ததால், இவரது சில கவிதைகள் இசையமைப்புகளுகேற்ற இசை ஓட்டமும் தாளமும் இருந்தது.
## மேற்கோள்கள்

## வெளி இணைப்புகள்
*Bhattumurthy
*Telugu literature
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) 
* Golden age of Telugu Literature
* Literary activity in Vijayanagara Empire

பகுப்பு:தெலுங்கு கவிஞர்கள்
பகுப்பு:தெலுங்கு மக்கள்
பகுப்பு:தெலுங்கு எழுத்தாளர்கள்
பேட்ரிக் ரசல்

[thumb|பேட்ரிக் ரசல் 1794இல், [வில்லியம் டேனியல் வரைந்தது]]
**பேட்ரிக் ரசல்** (6 பிப்ரவரி 1727, எடின்பர்க் - சூலை 2 1805, இலண்டன்)  ஒரு ஸ்காட்லாந்து நாட்டு அறுவை மருத்துவரும் இயற்கையியலரும் ஆவார். இந்தியாவில் பணிபுரிந்தபோது பல இந்தியப் பாம்புகளைப் பற்றி ஆராய்ந்த இவர், *இந்தியப் பாம்பியலின் தந்தை* என்று கருதப்படுகிறார். கண்ணாடி விரியன் பாம்பின் ஆங்கிலப் பெயரும் விலங்கியல் பெயரும் ரசலின் பெயர் கொண்டு சூட்டப்பட்டுள்ளன. 

## பணி
அவரது பணிக்காலத்தை இரு கட்டங்களாகப் பிரிக்கலாம்: முதல் கட்டம் [1750 - 1771]: சிரியாவிலுள்ள அலெப்போவில் அவர் பணியாற்றிய காலம். இரண்டு [1781 - 1791]: தென்னிந்தியாவில் பணியாற்றிய காலம். 

### தென்னிந்தியாவில்
1781 இல் விசாகப்பட்டினத்திற்கு வந்த பேட்ரிக், சோழமண்டலக்கரைப் பகுதியில் உள்ள தாவரங்கள், மீன்கள், பாம்புகளைப் பற்றி பயின்றார். பாம்புகளைப் பற்றிய முறையான அறிவு இல்லாதது குறித்தும் பாம்புக் கடியால் ஏற்படும் பாதிப்புகள் குறித்தும் அவர் கவலை கொண்டிருந்தார். ஒவ்வொரு பாம்பின் பழக்கம், அவை பற்றிய பொதுக் கருத்துகள் மற்றும் அவற்றின் உள்ளூர் பெயர்கள் ஆகிய தகவல்களைச் சேகரித்தார். ஒரு பாம்பு நச்சுத்தன்மை கொண்டதா என்பதை அறிய அவர் சோதனைகள் செய்தார். லின்னேயசின் முறையைப் பயன்படுத்தி முதலில் சேகரித்த 43 பாம்புகளை ஆய்வு செய்து மூன்று பேரினத் தொகுதிகளை இனங்கண்டார்.

## மேற்கோள்கள்
 

பகுப்பு:1727 பிறப்புகள்
பகுப்பு:1805 இறப்புகள்
எச். பாலசுப்பிரமணியம்

**எச். பாலசுப்பிரமணியம்** (H. Balasubramaniyam) இந்தியாவின் தமிழ்நாடு மாநிலத்திலுள்ள திருநெல்வேலி மாவட்டம் கல்லிடைக்குறிச்சியைச் சேர்ந்த ஒரு தமிழறிஞராவார். இவர் 1932 ஆம் ஆண்டு ஏப்ரல் மாதம் 10 ஆம் நாள் பிறந்தார். இந்திய உள்துறை அமைச்சகத்தில் ஓர் அதிகாரியாகவும் மனிதவள மேம்பாட்டு அமைச்சகத்தில் இந்தி பேராசிரியராகவும், பணியாற்றியுள்ளார். மத்திய அரசின் கல்வி அமைச்சகத்தில் இயங்கும் இந்தி மொழி அஞ்சல் வழிக் கல்விப் பிரிவில் துணை இயக்குநராகவும் பணியாற்றி ஓய்வு பெற்றார். தமிழ், இந்தி மொழிகளுக்கு இணைப்புப் பாலமாக இருந்த பாலசுப்பிரமணியம் பாரதியார் கவிதைகளை இந்தியில் மொழிபெயர்த்துள்ளார்..தமிழ் மொழியின் சிறந்த படைப்புகளான திருக்குறள் மற்றும் தொல்காப்பியத்தை இந்தியில் மொழிபெயர்த்துள்ளார். எழுத்தாளர்கள் கி.இராசநாராயணன் வைரமுத்து உள்ளிட்ட சமகால படைப்பாளிகளின் படைப்புகளையும் பாலசுப்பிரமணியம் இந்தியில் மொழிபெயர்த்துள்ளார். தில்லி தமிழ்ச்சங்கத்தில் மூத்த உறுப்பினர் என்ற சிறப்பும் இவருக்கு உண்டு.

## கல்வி
இளங்கலைத் தமிழ், இளங்கலைச் சமசுகிருதம், முதுகலை இந்தி இலக்கியம் (1953), இந்தி சாகித்ய ரத்னா (1956), இதழியல் பட்டயப்படிப்பு (1973), பயன்பாட்டு மொழியியல் முதுநிலை பட்டயப்படிப்பு (1974) முதலானவற்றைப் பயின்ற இவர் இந்தி மற்றும் தமிழ் வாக்கிய கட்டமைப்புகளின் முரண்பாட்டு  பகுப்பாய்வு குறித்து மொழியியலில் முனைவர் பட்டம் பெற்றார் (1982). தமிழ், மலையாளம், இந்தி, சமசுகிருதம், ஆங்கிலம் எனப் பலமொழிகளில் புலமை பெற்றிருந்தார்.

## பதவி
இந்தி பிரத்யாபக், உள்துறை அமைச்சகம் (1961-68), இணை இயக்குநர், மத்திய இந்தி இயக்குநரகம், மனித வள மேம்பாட்டு அமைச்சகம் (1968-90) என மத்திய அரசு நிறுவனங்களில் பணியாற்றியவர். புதுதில்லி ஜவகர்லால்நேரு பல்கலைக்கழகத்தில் வருகைதரு பேராசிரியராகப் பணியாற்றியவர்.

## விருது
2002ஆம் ஆண்டு தமிழ் மொழிபெயர்ப்புக்கான சாகித்திய அகாதெமியின் விருது இவருக்கு வழங்கப்பட்டது.

1997இல் இராஷ்ட்ர பாஷா கௌரவ் விருது நாடாளுமன்ற இந்திக் குழுவால் வழங்கப்பட்டது.

2021 ஆம் ஆண்டு ஏப்ரல் மாதம் 3 ஆம் நாளன்று பாலசுப்பிரமணியம் பெருந்தொற்று நோயால் காலமானார்.

## மேற்கோள்கள்

பகுப்பு:1932 பிறப்புகள்
பகுப்பு:2021 இறப்புகள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:தமிழறிஞர்கள்
பகுப்பு:சாகித்திய அகாதமி விருது பெற்ற தமிழ் எழுத்தாளர்கள்
இந்திய மாநில வாரியாக காட்டுயிரி எண்ணிக்கை

thumb|569x569px| மாநில வாரியாக வங்காளப் புலி எண்ணிக்கை- இந்தியா, 2019
வங்காளப் புலி மற்றும் இந்திய யானை ஆகியவை அருகிய உயிரினங்களாகும். இவை புலித் திட்டம்  மற்றும் யானைத் திட்டம் போன்ற இந்திய அரசாங்கத்தின் சுற்றுச்சூழல் மற்றும் வனத்துறை அமைச்சகத்தால் நடத்தப்படும் திட்டங்களால் பாதுகாக்கப்படுகின்றன. இந்தியச் சிறுத்தைகள் அச்சுறுத்தப்பட்டுப் பாதுகாக்கப்பட்ட இனங்களாகும்.

உலகின் புலி எண்ணிக்கையில் (1.5 ஆண்டுகள் வயதுடைய) 75% மற்றும் ஆசிய யானை மக்கள் தொகையில் 55% இந்தியாவில் உள்ளது.

## மாநில வாரியான தரவு

* தென்னிந்திய மாநிலங்களான கர்நாடகா, கேரளா, ஆந்திரா மற்றும் தமிழ்நாடு கிட்டத்தட்ட 44% யானைகள், 35% புலிகள் மற்றும் 31% சிறுத்தைகள் உள்ளன.
* கர்நாடக மாநிலத்தில் மட்டும் 22% யானைகள், 18% புலிகள் மற்றும் 14% சிறுத்தைகள் உள்ளன.
* வடகிழக்கு இந்திய மாநிலங்களான அசாம், அருணாச்சல பிரதேசம், மிசோரம், மேகாலயா மற்றும் திரிபுரா ஆகிய நாடுகளும் மேற்கு வங்கத்துடன் இணைந்து யானைகளில் 30% மற்றும் புலி எண்ணிக்கையில் 5% ஆகும்.
* உலகில் 100% ஆசியச் சிங்க மக்கள்தொகை கொண்ட ஒரே மாநிலம் குஜராத் மாநிலம்.
* பஞ்சாப், அரியானா, தெலுங்காணா, மணிப்பூர், இமாச்சலப் பிரதேசம், சிக்கிம் மற்றும் காஷ்மீர் ஜம்மு ஆகிய மாநிலங்களின் தகவல்கள் இல்லை.

## மேலும் காண்க

* இந்தியாவின் வனவிலங்கு

## மேற்கோள்கள்

பகுப்பு:இந்திய மாநிலங்கள் தொடர்பான பட்டியல்கள்
பகுப்பு:இந்தியாவில் யானைகள்
மயூர்ஜகர்ணா யானை காப்பகம்

**மயூர்ஜகர்ணா யானை காப்பகம்** (*Mayurjharna Elephant Reserve*) கிழக்கு இந்தியாவில் உள்ள யானை காப்பகங்களுள் ஒன்று. இது யானைத் திட்டத்தின் கீழ் செயல்படுகிறது. இந்தியாவின் மேற்கு வங்கத்தின் பாசிம் மெடினிபூர் மாவட்டம் மற்றும் பாங்குரா மாவட்டத்தின் சில பகுதிகளில் இந்த காப்பகம் அமைந்துள்ளது. இந்த யானை காப்பகத்தின் பரப்பளவு 414.06 கி.மீ. 2 ஆகும் . இதன் அருகிலுள்ள 1436 கி.மீ. 2 பகுதி 'தாக்க மண்டலம்' என்றும் அறிவிக்கப்பட்டுள்ளது. இந்த யானை காப்பகத்தில் யானைகளின் எண்ணிக்கை 1987இல் 47ஆக இருந்து. இது 2010இல் 118ஆக உயர்ந்தது. இந்த தகவல் 24 அக்டோபர் 2002 அன்று மேற்கு வங்க அரசாங்கத்தால் அறிவிக்கப்பட்டுள்ளது.

மேற்கு மிட்னாபூர் பிரிவின் கன்க்ராஜோர், மயூர்ஜர்ணா, பன்ஸ்பஹரி மற்றும் பூலபெடா வனத் தொகுதிகள் (பரப்பளவு 131.50 சதுர.&nbsp;கி.மீ.) மற்றும் போபோ, பாருடி, குயிலாபால் (பி) போன்றவை. வனத் தொகுதிகள் (பரப்பளவு 88.50 சதுர.&nbsp;கி.மீ.) கங்சபதி மண் பாதுகாப்பு - II, சியர்பிண்டா, உடல்ச்சுவா, ஜல்புகுரியா மற்றும் பெல்பஹரி வனத் தொகுதிகள் (பரப்பளவு 64.56 சதுரடி.&nbsp;கி.மீ.) மேற்கு மிட்னாபூர் பிரிவு மற்றும் குயிலாபால் (பி), நன்னா, தட்கா மற்றும் குச்சிபாரா வனத் தொகுதிகள் (பரப்பளவு 38 சதுர.&nbsp;கி.மீ.) கங்சபதி மண் பாதுகாப்பு பிரிவு - II மற்றும் ராணிபுந்த், மோட்கோடா (பி), செண்டோபதர், முதலியன. வனத் தொகுதிகள் (பரப்பளவு 91.50 சதுர.&nbsp;கிமு.) பாங்குரா (தெற்கு) பிரிவு இந்த காப்பக பகுதிகளாகும்.

## மேற்கோள்கள்

பகுப்பு:யானைகள்
பகுப்பு:இந்திய காட்டுயிர் காப்பகங்கள்
டாமார் லாவுட்

**டாமார் லாவுட்** (மலாய்:*Damar Laut*; ஆங்கிலம்:*Damar Laut*; சீனம்:*达马尔·劳特*) என்பது மலேசியா, பேராக், மஞ்சோங் மாவட்டத்தில் உள்ள ஒரு சிறுபட்டினம். இந்த நகரத்திற்கு மிக அருகாமையில் உள்ள நகரங்கள் லூமுட்; மற்றும் சித்தியவான்.

டாமார் லாவுட் கடற்கரை அருகாமையில் அமைந்து உள்ளது. மேற்கு திசையில் டிண்டிங்ஸ் நீரிணையும், பங்கோர் தீவும் உள்ளன. சித்தியவான் நகரில் இருந்து சாலை வழியாகச் சென்றால் 15 நிமிடங்கள் பிடிக்கும். லூமுட் படகுத் துறையில் இருந்து படகு மூலமாகவும் டாமார் லாவுட் பட்டினத்திற்குச் செல்லலாம்.

டாமார் என்பது ஒரு வகையான மரத்தின் பெயர். இந்த மரத்தில் இருந்து ஒரு வகையான பிசின் கிடைக்கிறது. மீன்பிடிப் படகுகளில் துளைகள் விழுந்தால் ஒட்டுவதற்கு அந்தப் பிசினைப் பயன்படுத்துகின்றனர். பிசின் பொடியை மண்ணெண்ணெயுடன் கலந்து துளைகளில் ஒட்டுகிறார்கள்.

டாமார் லாவுட் பட்டினத்திற்கு அருகிலுள்ள சுற்றுலா இடங்கள் தெலுக் பாத்தேக்; லூமுட் மற்றும் கம்போங் தஞ்சோங் பத்து (Kampung Tanjung Batu). தவிர அரச மலேசிய கடற்படை தளமும் பத்து கி.மீ. தொலைவில் தான் உள்ளது.

இங்கு புலி இறால் (Tiger Prawns) எனும் ஒரு வகையான இறால் மீன் கிடைக்கிறது. சீன மீனவர்கள் இறால் மீன் குளங்களை உருவாக்கி இறால் அறுவடை செய்து வருகிறார்கள்.

## மேற்கோள்கள்

பகுப்பு:மலேசிய நகரங்கள்
பகுப்பு:பேராக்
ஆற்றல் மற்றும் சுற்றுச்சூழல் ஆராய்ச்சி நிறுவனம்

**ஆற்றல் மற்றும் சுற்றுச்சூழல் ஆராய்ச்சி நிறுவனம்** (*Institute for Energy and Environmental Research*) 1987 ஆம் ஆண்டு நிறுவப்பட்டது. அமெரிக்காவின் மேரிலாந்து மாநிலத்திலுள்ள  டகோமா பூங்காவில் இந்நிறுவனம் அமைந்துள்ளது. அணு ஆயுத உற்பத்தி,  சுற்றுச்சூழல் பாதுகாப்பு, ஓசோன் அடுக்கு குறைவு மற்றும் ஆற்றல் தொடர்பான பிற பிரச்சினைகள் குறித்து கவனம் செலுத்துகிறது.  ஆற்றல் மற்றும் சுற்றுச்சூழல் ஆராய்ச்சி நிறுவனம் ஆற்றல் தொடர்பான பிரச்சினைகள் குறித்த பல்வேறு புத்தகங்களை வெளியிடுகிறது.  அணுசக்தி பிரச்சினைகள் குறித்த ஆர்வலர்களுக்கான பட்டறைகளை நடத்துகிறது. மேலும் பன்னாட்டளவில் நடைபெறும் கருத்தரங்குகளுக்கும் கல்வி மேம்பாட்டு திட்டங்களுக்கும் நிதியுதவி செய்கிறது.  

தற்போது அர்ச்சூன் மகியானி ஆற்றல்  மற்றும் சுற்றுச்சூழல் ஆராய்ச்சி நிறுவனத்தின் தலைவராக உள்ளார்.

## மேற்கோள்கள்

## புற இணைப்புகள்
* IEER website
* Healthy from the Start: Campaign to Include Women, Children, and Future Generations in Environmental Health Standards
*

பகுப்பு:சுற்றுச்சூழல் பாதுகாப்பு
பகுப்பு:சுற்றுச்சூழல் சம்பந்தமான பிரச்சனைகள்
சிரக்கல் காளிதாசன்

**சிரக்கல் காளிதாசன்** (*Chirakkal Kalidasan*)(பிறப்பு சி. 1980) என்பது ஒரு பிரபலமான யானை ஆகும். இது கேரளாவில் உள்ள உயரமான யானையாக இந்தியாவின் மிக உயரமான யானையான தெச்சிக்கோட்டுகாவ் ராமச்சந்திரனுக்கு அடுத்த நிலையில் உள்ளது.

சிரக்கல் காளிதாசன் தற்போது 314 செ.மீ. உயரமுடையது. இது இம்மாநிலத்தின் வளர்ப்பு யானைகளில் உயரமானது ஆகும்.  சில தலப்பொக்கம் (ஹெட்ஸ்-அப்) போட்டிகளில் வென்றதற்காகவும் அறியப்படுகிறது.

## ஆரம்ப கால வாழ்க்கை
காளிதாசன் கர்நாடக காடுகளில் வனப்பகுதியில் பிறந்தது. சிரக்கல் காளிதாசன் ஆசிய வகை யானையாகும் (*எலிபாசு மாக்சிமசு*). மணிஸ்ஸி ஹரியால் கேரளாவுக்கு அழைத்து வரப்பட்ட காளிதாசன் பின்னர் 2000 ளில் சிரக்கல் மது என்பவரால் உரிமையாக்கப்பட்டது. 

## அங்கீகாரங்கள்
காளிதாசன் மலையாளத் திரைப்பட்த்துறையில் ஒரு நட்சத்திர யானையாகும்.

### திரைப்படங்கள்
2017ல் வெளியான காவிய திரைப்படமான பாகுபலி 2ல் நடித்த பெருமையுடையது. பட்டாபிசேகம், புனலையன் அகர்பத்தி மற்றும் *[[தில் சே]]* படங்களில் நடித்த பெருமையுடையது.

### காணொலி தொகுப்பு
2018ஆம் ஆண்டில், விஜய் யேசுதாஸ் பாடிய "கஜம்" என்ற இசை காணொலியில் நடித்துள்ளது.

### பிற
2020ஆம் ஆண்டில், இந்தியன் சூப்பர் லீக் அணியான கேரளா பிளாஸ்டர்ஸின் விளம்பர காணொளியில் ஒரு பகுதியில் பங்கேற்று உள்ளது.

2010களின் முற்பகுதியில், யானை பிரியர்களால் இவருக்கு இளையவர் தெச்சிகோட் என்ற பெயர் வழங்கப்பட்டது.

நடிகர்கள் மற்றும் மாதிரிகளுடன் புகைப்படம் எடுக்கும் நிகழ்வுகளில் காளிதாசன் பங்கெடுத்துள்ளார்.

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பண்பாட்டில் யானைகள்
பகுப்பு:இந்தியாவில் தனிப்பட்ட யானைகள்
தெச்சிக்கோட்டுகாவு ராமச்சந்திரன்

**தெச்சிக்கோட்டுகாவு ராமச்சந்திரன்** (*Thechikottukavu Ramachandran*)(பிறப்பு c. 1964 ) கேரளாவில் உள்ள தெச்சிகோட்டுக்காவு தேவசோமுக்கு சொந்தமான கோயில் யானை ஆகும். இது 316 செ.மீ. உயரமுடையது. இந்தியாவில் உயரமான உயிருடன் உள்ள யானையும் ஆசியாவில் இரண்டாவது உயரமான யானை இதுவாகும். ராமச்சந்திரன் யானை பிரியர்களிடையே ராமன் என்று மிகவும் பிரபலமாக அறியப்படுகிறது. மேலும் கேரளா முழுவதும் பெரும் ரசிகர்களைப் பெற்றுள்ள யானையாகும். ராமச்சந்திரனுக்கு அவரது ரசிகர்களால் **ஏகாத்திரதிபதி** (ஒரே ஒரு பேரரசர்) என்ற பெயரும் வழங்கப்படுகிறது.

பகுதி பார்வையற்ற இந்த யானை பல பூரம் பண்டிகைகளில் முக்கியப் பங்கு வகித்துள்ளது. ஆனால் பல சந்தர்ப்பங்களில் பொது காட்சிக்குத் தடை விதிக்கப்பட்டது. ஒரு திருவிழாவின் போது யானையை ஒன்றைக் கொன்றதற்காகவும் அறியப்படுகிறது.

## சம்பவங்கள்
இந்த யானையின் வாழ்நாளில், 13 பேரைக் கொன்றுள்ளது. 1982இல் கேரளாவுக்கு அழைத்து வரப்பட இந்த யானையினை 1984ஆம் ஆண்டில் தெச்சிகோட்டுக்காவு தேவஸ்தானம்  வாங்கியது.

## திருச்சூர் பூரத்தில் பங்கு
திருச்சூர் பூரம் என்பது அனைத்து பூரங்களில் (கோவில் திருவிழாக்கள்) மிகப்பெரிய மற்றும் மிகவும் பிரபலமானதாகும். 2011முதல், திரிச்சூர் பூரத்தின் தொடக்கத்தைக் குறிக்கும் *பூரா விலம்பரம்* நிகழ்வினை ராமசந்திரன் செய்கிறது. *பூரா விலம்பரம்* என்பது திரிச்சூர் பூரத்தை நடத்தும் வடக்குநாதன் கோயிலின் தெற்கு நுழைவாயிலைத் திறக்க யானை தள்ளும் வழக்கம். அதன் மேல் 'நெய்திலக்கவிலம்மா' சிலை இருக்கும். 2019ல் ராமச்சந்திரன் இருவரை மிதித்த சம்பவத்திற்குப் பிறகு, மருத்துவ வல்லுநர்கள் குழு மருத்துவ ரீதியாக இந்த யானைத் தகுதியற்றது என்று அறிவித்ததை அடுத்து, கோயில் விழாக்களில் இந்த அணிவகுத்துச் செல்ல தடை விதிக்கப்பட்டது. புகழ்பெற்ற இந்த யானைக்கு மே 11 அன்று நிபந்தனை வழங்கப்பட்டது. புகழ்பெற்ற திருச்சூர் பூரத்தில் பங்கேற்க விலங்கு உடற்பயிற்சி பரிசோதனையை முடித்த பின்னர். மூன்று கால்நடை மருத்துவர்கள் குழு யானைக்கு மருத்துவ பரிசோதனையை மேற்கொண்டதை அடுத்து அரசுக்கு அனுமதி வழங்கியது.

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பண்பாட்டில் யானைகள்
பகுப்பு:இந்தியாவில் தனிப்பட்ட யானைகள்
திரிக்கடவூர் சிவராஜு

**திரிக்கடவூர் சிவராஜு** (*Thrikkadavoor Sivaraju*)(c. 1973) என்பது திருவாங்கூர் தேவஸ்தானத்திற்குச்  சொந்தமான தெற்கு கேரளாவைச் சேர்ந்த யானையாகும். இது சுமார் 311 செ.மீ உயரமுடையது. கேரளாவைச் சேர்ந்த உயரமான யானைகளில் சிவராஜூவும் ஒன்று.

2020 பிப்ரவரியில், கல்லுவத்துக்கல் மதனகாவு திருவிழாவிற்கு சிவராஜு 3,19,000 ரூபாயினைப் பெற்றது. இது கேரளாவில் ஒரு திருவிழாவின்போது யானை  ஒன்று பெற்ற மிக உயர்ந்த தொகையாகும். இதற்கு முன் கஜராஜன் குருவாயூர் பத்மநாபன் என்ற யானை 2004இல் அதிக நன்கொடை கட்டணத்தைப் பெற்றிருந்தது.

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பண்பாட்டில் யானைகள்
பகுப்பு:இந்தியாவில் தனிப்பட்ட யானைகள்
நடிகர்களின் பங்கினை தேர்ந்தெடுத்தல்

**நடிகர்களின் பங்கினை தேர்ந்தெடுத்தல்** அல்லது **நடிகர்களின் வேடங்களைத் தேர்வு செய்தல்** (casting) என்பது அரங்கம், திரைப்படம் அல்லது தொலைக்காட்சி போன்ற நிகழ்த்து கலையில் நடிப்பதற்காக குறிப்பிட்ட வகை நடிகர், நடனக் கலைஞர், பாடகர் அல்லது ஒரு குறிப்பிட்ட கதாப்பாத்திரத்திற்காக ஒருவரை தேர்ந்தெடுப்பதற்கான ஒரு முன் தயாரிப்பு செயல்முறையாகும்.

இந்த செயல்முறை பொதுவாக ஒரு திரைப்படத்துறை, தொலைக்காட்சித்துறை, ஆவணப்படம், இசை காணொளி, நாடகம் அல்லது தொலைக்காட்சி விளம்பரம் போன்றவற்றுக்கு பயன்படுத்தப்படுகிறது. இது பெரும்பாலும் நேர்முறை தேர்வு மூலம் நடிகர்களின் பங்கினை தேர்ந்தெடுக்கப்படுகின்றது.

## நடிகர்களின் பங்கினை தேர்ந்தெடுக்கும் முறை
நடிகர்கள் பல்வேறு வகையான வேடங்களில் நடிக்க தேர்வு செய்யப்படுகிறார்கள். முக்கிய நடிகர்களின் தேர்வை நட்சத்திர வேடங்கள் என்றும் அழைக்கப்படுகிறது. இது திரைப்படம், நாடகம் அல்லது தொலைக்காட்சியில் தோற்றமளிக்கும் பல நடிகர்களைக் கொண்டுள்ளது. கதாநாயகனாக அல்லது கதாநாயகியாக நடிக்கும் மிகப்பெரிய கதாப்பாத்திரம் ஒரு முன்னணி நடிகர் என்று அழைக்கப்படுகிறது. ஒருவர் முன்னணி நடிகர் இல்லாதபோது, முக்கிய கதாபாத்திரங்களை  குழும நடிகர்கள் என்று அழைக்கப்படுகின்றன, இதில் பல முக்கிய நடிகர்கள் மற்றும் நடிகைகள் உள்ளனர்.

## மேற்கோள்கள்

பகுப்பு:நிகழ்த்து கலை
பகுப்பு:தொலைக்காட்சி சொல்லியல்
கோவாக்சின்

**கோவாக்சின்** என்பது இந்திய மருத்துவ ஆராய்ச்சிக் கழகத்தின் தேசிய தீநுண்மியியல் ஆய்வு நிறுவனத்துடன் இணைந்து பாரத் பயோடெக் என்ற நிறுவனத்தால், செயலற்ற வைரசைக் கொண்டு உருவாக்கப்பட்ட ஒரு கொரோனா நோயிற்கான தடுப்பு மருந்து. இது இந்தியாவில் தயாரிக்கப்பட்ட முதல் கொரோனா வைரசு தடுப்பு மருந்தாகும்.

## தொழில்நுட்பம்
போலியோ, மூளைக்காய்ச்சல், வெறிநாய்க்கடி நோய், பருவகால சளிக்காய்ச்சல் போன்ற நோய்களுக்கான தடுப்பு மருந்துகளைத் தயாரிக்கப் பயன்படுத்தப்படும் தொழில்நுட்ப முறையிலேயே கோவாக்சினும் தயாரிக்கப்படுகிறது. இத்தொழில்நுட்ப முறையில், செயலற்ற வைரசு செல்களைப் பயன்படுத்தி தடுப்பு மருந்து உருவாக்கப்படும். 

### செயலிழக்க வைக்கும் முறை
கோவிட்-19 எனப்படும் கொரோனா நோயை உருவாக்கும் கொரோனா வைரசு (SARS-CoV-2) தனியே பிரித்தெடுக்கப்பட்டு, வீரோ எனப்படும் செல்களைக் கொண்டு அதிகளவில் வளர்க்கப்படுகிறது. பின்னர், பீட்டா புரோபியோலாக்டோன் என்ற கரிமத் திரவத்தில் ஊற வைக்கப்படும்போது அவை செயலிழந்து உயிர்ப்பற்ற வைரசுகளாக மாறுகின்றன. இந்நிலையில் அவை அலுமினியம் சார்ந்த துணையூக்கிகளுடன் கலக்கப்படுகின்றன. 

### தொழில்நுட்பத்தின் சிறப்பியல்பு
இத் தொழில்நுட்பமுறை தடுப்பு மருந்துத் தொழில்நுட்ப உலகில் நன்கு நிலைநிறுத்தப்பட்ட, காலத்தினால் சோதிக்கப்பட்ட ஒன்றாகும். இதன் மூலமாக உருவாக்கப்படும் தடுப்பு மருந்திலுள்ள உயிர்ப்பற்ற, செயல் முடக்கப்பட்ட வைரசு மீண்டும் உயிர்ப்படைந்து பெருகவோ நோய்களை உருவாக்கவோ இயலாது. இருப்பினும், இம்மருந்து நம் உடலின் நோயெதிர்ப்பு மண்டலத்தைத் தூண்டச் செய்து நோயை எதிர்ப்பதற்கான தற்காப்பு எதிர்வினைகளை மேற்கொள்ள வைக்கும். 
## உலக ச்காதார நிறுவனம் ஒப்புதல்
நீண்ட நாட்கள் ஆய்வுக்குப்பின், கோவேக்சின் தடுப்பூசியை அவசர கால பயன்பாட்டிற்கு உபயோகிக்க உலக சுகாதார அமைப்பு 3 நவம்பர் 2021 அன்று ஒப்புதல் அளித்துள்ளது..முன்னதாக கோவாக்சின் தடுப்பூசி செலுத்திக் கொண்ட இந்தியர்களை ஆஸ்திரேலியாவில் நுழைய அனுமதி வழங்கியிருந்தது.

## மேற்கோள்கள்
பகுப்பு:மருந்துகள்
பகுப்பு:நோய்த் தடுப்பு மருந்துகள்
முற்றறிவு

**முற்றறிவு** (*Omniscience*)என்பது முழுதுணரும் அறிவு, அதாவது, அனைத்தையும் அறியுந் திறனாகும்.  ஒற்றைக்கடவுட் கோட்பாடுகொண்ட சீக்கியம், ஆபிரகாமிய மதங்கள் ஆகியவற்றில் முற்றறிவு கடவுளின் பண்பாகும். ஆனால் சைனம் (அல்லது சமணம்) போன்ற மதங்களில் அது எந்த ஒரு தனிமனிதனாலும் எட்டக்கூடிய பண்புந் திறனுமாகும்.

புத்தச் சமயத்தில்  முற்றறிவுபற்றி  அதன் உட்பிரிவுகளைப் பொறுத்துப் பல்வேறுபட்ட நம்பிக்கைகள் நிலவுகின்றன.

#### எண்குணம்
முற்றறிவு  என்னுமிது தொல்லிந்தியப் பண்பாட்டில் வழக்கமாகக் கூறப்படும் எண்குணம் என்ற தொகையில் அடங்கும் சிறப்பான ஒரு பண்பாகும்.

அருகனெண்குணம் என்ற சமண வகைப்பாட்டில் அது கடையிலாவறிவு எனப்படுகிறது. ஆனால் சிவனெண்குணம் என்ற வகைப்பாட்டில் அது முற்றுமுணர்தல் அல்லது குறைவிலறிவுடைமை எனப்படுகிறது.

##### மற்ற ஈடான பெயர்கள்

## மேற்கோள்கள்
 

பகுப்பு:அறிவு
இமயமலை வன ஆராய்ச்சி நிறுவனம்

**இமயமலை வன ஆராய்ச்சி நிறுவனம்** (*Himalayan Forest Research Institute-HFRI*)  என்பது இமாச்சலப் பிரதேசத்தில் சிம்லாவில் அமைந்துள்ள ஒரு ஆராய்ச்சி நிறுவனம் ஆகும். இது சுற்றுச்சூழல் மற்றும் வனத்துறை அமைச்சகத்தின் இந்திய வனவியல் ஆராய்ச்சி மற்றும் கல்வி குழுவின் (ஐ.சி.எஃப்.ஆர்.இ) கீழ் செயல்படுகிறது.

## பிரிவுகள்
* வன சூழலியல் மற்றும் காலநிலை மாற்றப் பிரிவு
* வன பாதுகாப்பு பிரிவு
* கானக வளர்ப்பு மற்றும் வன மேலாண்மை பிரிவு
* மரபியல் மற்றும் மரம் மேம்பாட்டுப் பிரிவு
* விரிவாக்கப் பிரிவு

## மேலும் காண்க
* இந்திய வனவியல் ஆராய்ச்சி மற்றும் கல்வி கவுன்சில்
* வன அறிவியல் மையம்
* 

## மேற்கோள்கள்

பகுப்பு:ஆய்வு நிறுவனங்கள்
இந்திய வன ஆராய்ச்சி மற்றும் கல்வி குழு

**இந்திய வன ஆராய்ச்சி மற்றும் கல்வி குழு** (*Indian Council of Forestry Research and Education*) **ஐ.சி.எஃப்.ஆர்.இ** ) என்பது ஒரு தன்னாட்சி அமைப்பு. இந்நிறுவனம் மத்திய சுற்றுச்சூழல் மற்றும் வனத்துறை அமைச்சகத்தின் கீழ் உள்ள அரசு நிறுவனம். இந்திய அரசின் இந்த நிறுவனம் தேராதூனை தலைமையிடமாகக் கொண்டு செயல்படுகிறது. இதன் செயல்பாடுகளாக வனவியல் ஆய்வுகளை மேற்கொள்வது, உருவாக்கப்பட்ட தொழில்நுட்பங்களை இந்திய மாநிலங்களுக்கும் பிற பயனர் நிறுவனங்களுக்குப் பயன்படுத்த மாற்றவும், மற்றும் வனவியல் கல்வியை வழங்குவது ஆகும். இக்குழுமத்தின் கீழ் 9 ஆராய்ச்சி நிறுவனங்கள் மற்றும் 4 மேம்பட்ட மையங்கள் உள்ளன. இவை பல்வேறு உயிர்-புவியியல் பகுதிகளின் ஆராய்ச்சி தேவைகளைப் பூர்த்தி செய்கின்றன. இந்த மையங்கள் தேராதூன், சிம்லா, ராஞ்சி, ஜோர்ஹாட், ஜபல்பூர், ஜோத்பூர், பெங்களூர், கோவை, அலகாபாத், சிந்த்வாரா, ஐஸ்வால், ஹைதராபாத் மற்றும் அகர்தலா ஆகிய இடங்களில் உள்ளன.

## வரலாறு
ஐ.சி.எஃப்.ஆர்.இ என்பது இந்தியாவில் வனவியல் ஆராய்ச்சிக்குப் பொறுப்பான மிகப்பெரிய அமைப்பாகும். இந்தியாவில் வனவியல் துறையில் ஆராய்ச்சி மற்றும் கல்வியை இயக்குவதற்கும் நிர்வகிப்பதற்கும் 1986ஆம் ஆண்டில் மத்திய சுற்றுச்சூழல் மற்றும் வனத்துறை அமைச்சகத்தின் (இந்தியா) கீழ் உருவாக்கப்பட்டது.  இதன் தலைவராக  பொது இயக்குநரும் தலைமையிடமாக தேராதூனும் உள்ளது. ஐ.சி.எஃப்.ஆர் 1991 முதல் அமைச்சின் கீழ் ஒரு தன்னாட்சி சபையாக மாறியது.

## ஆணை
இந்த வன ஆய்வு குழுமம் வனவியல் ஆராய்ச்சியினை மேற்கொள்ளவும் மேலாண்மை செய்வதும் முக்கிய பணியாக உள்ளது. இதன் ஒத்துழைப்புடன் போர்டிப் (ஐக்கிய நாடுகள் வளர்ச்சித் திட்டம்/ எப்ஏஓ பிராந்திய வன மரம் மேம்படுத்தல் திட்டம், யூஎன்டீபி மற்றும் உலக வங்கி பொருளாதார முக்கியமான திட்டமான வன மரபணு வள பணியகம் முதலிய திட்டங்களைச் செயல்படுத்தி வருகின்றது.

### ஆராய்ச்சி முன்னோக்கு

* இயற்கை வன சுற்றுச்சூழல் அமைப்புகளின் பாதுகாப்பு, பாதுகாப்பு, மீளுருவாக்கம், மறுவாழ்வு மற்றும் நிலையான வளர்ச்சி.
* தரிசு, கழிவு, விளிம்பு மற்றும் சுரங்கப்பகுதி நிலங்களை மறுபரிசீலனை செய்தல்.
* மரம் மேம்பாடு குறித்த ஆராய்ச்சி.
* விஞ்ஞான மற்றும் தொழில்நுட்ப முறைகளைப் பயன்படுத்துவதன் மூலம் ஒரு அலகு நேரத்திற்கு ஒரு அலகு பரப்பளவில் மரம் மற்றும் மரம் அல்லாத காடுகளின் உற்பத்தித்திறனை மேம்படுத்துதல்.
* மதிப்புக் கூட்டல் மற்றும் வேலைவாய்ப்பு உருவாக்கத்திற்கான காடுகளின் விளைபொருட்களின் மேம்பட்ட பயன்பாடு, மீட்பு மற்றும் செயலாக்கம் குறித்த ஆராய்ச்சி.
* மலைகள், சதுப்புநிலங்கள், பாலைவனங்கள் போன்ற அனைத்து உடையக்கூடிய சுற்றுச்சூழல் அமைப்புகளின் சுற்றுச்சூழல் மறுவாழ்வு.
* வன நிர்வாகத்தில் மக்களின் பங்களிப்பை ஈர்ப்பதற்கான உத்திகளை வளர்ப்பதற்கான சமூக பொருளாதார மற்றும் கொள்கை ஆராய்ச்சி

## ஆராய்ச்சி நிறுவனங்கள்

## மேம்பட்ட ஆராய்ச்சி மையங்கள்

## மேலும் காண்க
* காடு வளர்ப்பு
* மத்திய மாசுக் கட்டுப்பாட்டு வாரியம்
* இந்திய வகை பொதுக் காடுகள்
* இந்தியாவில் சுற்றுச்சூழல் பிரச்சினைகள்
* வன மேலாண்மை
* வனத்துறை பணியாலர்
* இந்திய வனப் பணி
* இந்திய வன ஆராய்ச்சி நிறுவனங்களின் பட்டியல்
* இந்தியாவில் காட்டுயிரிகள்
* மழைக்காடு ஆராய்ச்சி நிறுவனம்

## மேற்கோள்கள்

## வெளி இணைப்புகள்
* 
* சுற்றுச்சூழல் மற்றும் வனத்துறை அமைச்சகம்
* India.gov.in/moef
* இந்தியாவின் தேசிய போர்டல்
* [dehradun.nic.in](http://dehradun.nic.in/pages/display/94-indian-council-of-forestry-research-and-education-(icfre))
* இந்திய வன மேலாண்மை நிறுவனம்

பகுப்பு:இந்திய ஆய்வுக் கழகங்கள்
பகுப்பு:Coordinates on Wikidata
வன பல்லுயிர் நிறுவனம்

**வன பல்லுயிர் நிறுவனம்** என்பது இந்தியாவின் தெலுங்காணா மாநிலத்தில் ஐதராபாத்தில் அமைந்துள்ள ஆராய்ச்சி நிறுவனம் ஆகும். இது இந்திய அரசாங்கத்தின் சுற்றுச்சூழல், வன மற்றும் காலநிலை மாற்ற அமைச்சகத்தின் இந்திய வன ஆராய்ச்சி மற்றும் கல்வி குழுவின் (ஐ.சி.எஃப்.ஆர்.இ) கீழ் செயல்படுகிறது.

## பிரிவுகள்

* வன சூழலியல் மற்றும் காலநிலை மாற்றம்
* வன மரபியல் மற்றும் மரம் மேம்பாடு
* விரிவாக்கம் மற்றும் விளம்பரம் (ஐ.சி.டி.எஸ்)
* சதுப்புநிலங்கள் மற்றும் கரையோர சூழலியல்

## மேலும் காண்க

* இந்திய வனவியல் ஆராய்ச்சி மற்றும் கல்வி கவுன்சில்
* வன அறிவியல் மையம்

## மேற்கோள்கள்

பகுப்பு:ஆய்வு நிறுவனங்கள்
தடுப்பூசி-தயக்கம்

**தடுப்பூசி-தயக்கம்** (*Vaccine-naïve*) என்பது ஒரு தனிநபர் தடுப்பூசி போட்டுக் கொள்ளாமல் இருப்பதைக் குறிக்கிறது. இதனால் குறிப்பிட்ட அந்நபருக்கு ஒரு நோய்க்குரிய நோய் எதிர்ப்பு சக்தி இல்லாமல் போகும் அல்லது தீங்கு விளைவிக்கும் நுண்ணுயிரிகளை எதிர்க்கும் நோய்த் தடுப்பாற்றல் இல்லாமல் போகும்.
 
ஒரு நபர் தடுப்பூசி போட்டுக் கொள்ளாமல் இருப்பதற்கு பல்வேறு காரணங்கள் உள்ளன. முன்னதாக அவருக்கு இருக்கும் மருத்துவ நிலைமைகள், வளங்களின் பற்றாக்குறை, முந்தைய தடுப்பூசி தோல்வி, மத நம்பிக்கைகள், தனிப்பட்ட நம்பிக்கைகள், பக்கவிளைவுகளுக்கு பயம், ஊசிகளுக்கு பயம், தகவல் பற்றாக்குறை , தடுப்பூசி பற்றாக்குறை, மருத்துவர் பற்றிய அறிவும் நம்பிக்கைகளும், சமூக அழுத்தம் மற்றும் இயற்கையான எதிர்ப்பு சக்தி நம்பிக்கை போன்றவை இக்காரணங்களில் சிலவாகும். 
## விளைவுகள்
தட்டம்மை மற்றும் இன்ஃபுளுவென்சா காய்ச்சல் போன்ற தொற்றுநோய்கள் தடுப்பூசி-தயக்கம் கொண்ட மக்களிடத்தில்  எளிதில் பரவுகின்றன, இதனால் திடீர் கொள்ளைநோய்கள்  ஏற்படுகின்றன. தடுப்பூசி-தயக்க  நபர்கள் தொற்றுநோயியல் வல்லுநர்கள் கூறும் சமுதாய நோய் எதிர்ப்பு சக்தி குறைவை உண்டாக்கி அச்சுறுத்துகிறார்கள்.  ஏனென்றால் தடுப்பூசிகள் அவற்றைப் போட்டுக் கொள்பவர்களுக்கு மட்டும்  பாதுகாப்பு அளிப்பதில்லை.  தொற்று நோய் பரவுதலால்  பாதிக்கப்படக்கூடியவர்களுக்கு அவை மறைமுக பாதுகாப்பையும் அளிக்கின்றன. மேலும் ஒரு நபர் தடுப்பூசியைப் போட்டுக் கொள்வதால் நோயைப் பரப்புவதற்கும், அதன் பாதிப்புகளை அதிகரிப்பதற்கும் காரணமான நபர்களின் எண்ணிக்கையை குறைக்கிறார். மேலும் சமுதாயத்தின் நோய் எதிர்ப்பு சக்தியையும் அதிகரிக்கிறார்.  
## மேற்கோள்கள்

## புற இணைப்புகள்
*  Centers for Disease Control and Prevention (CDC) immunization schedules
* CDC Vaccine contraindications

பகுப்பு:நோய்ப்பரவலியல்
மஞ்சோய்

**மஞ்சோய்** அல்லது **மஞ்சோய் கூட்டமைப்பு** (மலாய்:*Manjoi*; *Gugusan Manjoi*; ஆங்கிலம்:*Manjoi*; *Cluster Manjoi*; சீனம்:*满城*) என்பது மலேசியா, பேராக் மாநிலத்தில், கிந்தா மாவட்டத்தில் உள்ள ஒரு பெரும் கிராமக் கூட்டமைப்பு. ஈப்போ மாநகரத்தின் துணை நகரம் (Satellite Town). அதே வேளையில் ஈப்போவில் மலாய்க்காரர்கள் அதிகமாக வாழும் மிகப் பெரிய கிராமப் புறமாகவும் அறியப் படுகிறது.

மலேசியாவில் மலாய்க்காரர்களின் மிகப் பெரிய கிராமப் புறம், கோலாலம்பூர் தலைநகரத்தில் ஈப்போ சாலை கம்போங் பாருவில் உள்ளது. அதற்கு அடுத்த பெரியது இந்த மஞ்சோய் கிராமப் புறம் ஆகும்.  

## வரலாறு

இந்தக் கிராமம் 1900-ஆம் ஆண்டில் பேராக், போத்தா பகுதியைச் சேர்ந்த உடா கிடால் (Uda Kidal) என்பவரால் நிறுவப்பட்டது. அவரும் அவரின் நண்பர்கள் சிலரும் நல்ல வாழ்வாதாரத்தைக் காண ஈப்போவுக்கு வெளியே இருந்த இந்தப் பகுதிக்குக் குடிபெயர்ந்தனர்.

உடா கிடாலின் பேரன், அப்துல் மாட் தேசா என்பவர் இன்னும் மஞ்சோய் பகுதியில் வாழ்கிறார். அவரின் கூற்றுப்படி, உடா கிடாலின் தாத்தா தோக் மன்ஜோய் என்பவரின் பெயர் மஞ்சோய் கிராமத்திற்கு வைக்கப் பட்டது. 

உடா கிடாலின் தாத்தா தோக் மன்ஜோய் அந்தப் பகுதியைக் கவனித்துக் கொள்ளவும்; குடியேறியவர்கள் ஒருவருக்கு ஒருவர் சண்டையிடாமல் பார்த்துக் கொள்ளவும் அறிவுறுத்தி உள்ளார்.

## மஞ்சோய் அமைவு

மஞ்சோய் 560.8 ஹெக்டர் பரப்பளவு கொண்டது. 6,409 வீடுகள் உள்ளன. 31,000 க்கும் மேற்பட்ட குடியிருப்பாளர்கள் உள்ளனர். மஞ்சோயில் உள்ள துணைக் கிராமங்கள்.

கம்போங் மஞ்சோய் (Kampung Manjoi)
கம்போங் துங்கு உசைன் (Kampung Tengku Hussein)
கம்போங் சுங்கை தாப்பா (Kampung Sungai Tapah)
கம்போங் டத்தோ அகமத் சாயிட் (Kampung Dato Ahmad Said)
கம்போங் ஜெலப்பாங் பாரு (Kampung Jelapang Baru)

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்
முகேஷ் (நடிகர்)

**முகேஷ்** ( *Mukesh* ) (பிறப்பு: 1956 மார்ச் 5) முகேஷ் மாதவன் என்ற பெயரில் பிறந்த இவர் ஒரு இந்தியத் திரைப்பட நடிகரும், தயாரிப்பாளரும், தொலைக்காட்சி தொகுப்பாளரும், அரசியல்வாதியும் ஆவார். மலையாளத் திரைப்படத்துறையில் இவரது பணிக்காக பெரிதும் அறியப்பட்டவர். நகைச்சுவை வேடங்களில் இவர் மிகவும் பிரபலமானவர். கேரள சங்கீத நாடக அகாதமியின் தலைவராக இருந்தார். கேரள மாநிலத்தின் கொல்லம் தொகுதியை 2016 மற்றும் 2021இல் இந்திய பொதுவுடைமைக் கட்சி (மார்க்சிஸ்ட்) கட்சியைப் பிரதிநிதித்துவப்படுத்தி சட்ட மன்ற உறுப்பினரானார்.

## தனிப்பட்ட வாழ்க்கை
முகேஷ் நடிகர்களான ஓ. மாதவன் மற்றும் விஜயகுமாரி ஆகியோருக்கு 5 மார்ச் 1956 அன்று கேரளாவின் கொல்லத்தில் பிறந்தார். தங்கசேரி குழந்தை ஏசு பள்ளியில் பயின்ற இவர் கொல்லத்தில் உள்ள ஸ்ரீ நாராயண கல்லூரியில் அறிவியல் இளங்கலை படித்தார். திருவனந்தபுரம் கேரள சட்ட அகாதமி சட்டக் கல்லூரியில் சட்டத்தில் இளங்கலைப் பட்டம் பெற்றார். திரைப்படத் துறையில் நுழைவதற்கு முன்பு நாடகங்களில் நடித்து வந்தார்.

இவர் 1988 ஆம் ஆண்டில் தென்னிந்திய திரைப்பட நடிகை சரிதாவை மணந்தார். அவர்களுக்கு இரண்டு மகன்கள் உள்ளனர். சரிதாவுடனான திருமண வாழ்க்கை முறிந்து, 2011இல் இவர்கள் விவாகரத்து பெற்றுப் பிரிந்தனர்.

முகேஷ் 24 அக்டோபர் 2013 அன்று நடனக்கலைஞர் மேதில் தேவிகாவை இரண்டாவதாக மணந்தார்.

இவர் 2016 தேர்தலில் கொல்லம் தொகுதியிலிருந்து இந்திய பொதுவுடைமைக் கட்சி (மார்க்சிஸ்ட்) கட்சியின் சார்பில் கேரள சட்டமன்றத்திற்கு தேர்ந்தெடுக்கப்பட்டார். 2021இல் மீண்டும் இதே கொல்லம் தொகுதியிலிருந்து தேர்தெடுக்கப்பட்டார்.
[வலது|thumb| 2016 தேர்தல் பிரச்சாரத்தின் போது[கொல்லம்|கொல்லத்தில் முகேஷ், ]]

## மேற்கோள்கள்

* 
* Mukesh at MSI

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்திய நடிகர்-அரசியல்வாதிகள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:மலையாளத் திரைப்பட நடிகர்கள்
ரந்தீர் பிரசாத் வர்மா

**ரந்தீர் பிரசாத் வர்மா** (*Randhir Prasad Verma*) ஓர் இந்திய காவல்துறை அதிகாரியாவார். இந்தியாவின் சார்கண்ட்டு மாநிலத்திலுள்ள தன்பாத் நகரத்தில் ஒரு வங்கியில் கொள்ளை முயற்சியை எதிர்த்து போராடியபோது உயிர்த் தியாகம் செய்தார். வீரதீரச் செயலுக்காக இந்தியாவில் வழங்கப்படும் உயரிய விருதான அசோகச் சக்ரா விருது 
மரணத்திற்குப் பிறகு இவருக்கு வழங்கப்பட்டது. மேலும் இந்திய அரசாங்கம்  2004 ஆம் ஆண்டில் இவரது நினைவாக ஒரு நினைவு தபால்தலையை வெளியிட்டது.

## வாழ்க்கைக் குறிப்பு
ரந்தீர் வர்மா சார்க்கண்டில் ஒரு கயசுதா குடும்பத்தில் பிறந்தார். பாட்னா பல்கலைக்கழகத்தில் பட்டப்படிப்பை முடித்துள்ளார்.

## காவல்துறை அனுபவம்
1991 ஆம் ஆண்டு சனவரி மாதம் 3 அன்று பாங்க் ஆப் இந்தியாவின் தன்பாத் கிளையில் கொள்ளையடிப்பதற்காக ஏ.கே 47 தானியங்கி துப்பாக்கிகளுடன் ஆயுதம் ஏந்திய பயங்கரவாதிகள் கும்பலை தனியொருவராக எதிர்கொண்டார். கடுமையான துப்பாக்கிச் சண்டையின் விளைவாக வர்மா இரண்டு கொள்ளையர்களை தனது துப்பாக்கியால் சுட்டுக் கொன்றார். ஆனால் பின்னர் எஞ்சியிருந்த கொள்ளையர்களால்  சுட்டுக் கொல்லப்பட்டார்.

இந்தியாவில் துணிச்சலுக்காக வழங்கப்படும் மிக உயர்ந்த  அசோகச் சக்ர விருது வழங்கப்பட்டு கௌரவிக்கப்பட்டார். 
## மேற்கோள்கள்

பகுப்பு:இந்திய காவல் பணி அதிகாரிகள்
பகுப்பு:1991 இறப்புகள்
பகுப்பு:1952 பிறப்புகள்
பகுப்பு:அசோகச் சக்கர விருது பெற்றவர்கள்
அய்யாலராஜு இராமபத்ருடு

**அய்யாலராஜு இராமபத்ருடு** ( *Ayyalaraju Ramabhadrudu* ) ( தெலுங்கு : అయ్యలరాజు రామభద్రుడు) சுருக்கமாக இராமபத்ரன் (பொது ஊழி 16வது நூற்றாண்டு ) ஒரு பிரபலமான தெலுங்குக் கவிஞரும் விஜயநகர பேரரசன் கிருஷ்ணதேவராயனின்  அரசவையிலிருந்த அஷ்டதிக்கஜங்களில் ஒருவராகவும் இருந்தார்.

## சுயசரிதை
காவலி வெங்கட ராமசாமி என்பவரின் கருத்துப்படி, இவர் சிடெட் மாவட்டங்களைச் சேர்ந்தவர்.  இவரது பிறப்பிடம் ஆந்திராவில் கடப்பா என்று பரவலாகக் கருதப்படுகிறது. இவர் முதலில் கிருஷ்ணதேவராயரானால் ஆதரிக்கப்பட்டார். பின்னர் அவரது மரணத்திற்குப் பிறகு அலிய ராம ராயனின் மருமகன் கோபுரி நரசராயனின் அரசவைக்குச் சென்றார். இவர் "பிள்ளாள இராமபத்ருடு" என்றும் அழைக்கப்பட்டார்.

## படைப்புகள்
*இராமாப்யுதயமு*  என்ற தனது புகழ்பெற்ற படைப்பை நரசராயனுக்கு அர்ப்பணித்தார். கிருஷ்ணதேவராயனின் வேண்டுகோளின் பேரில், மன்னனின் ஒரு படைப்பை தெலுங்கில் *சகல கதா சார சங்கிரகம் என்று மொழிபெயர்த்தார்* .

## மேற்கோள்கள்

*Ayyalaraju Ramabhadhrudu
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) 
*Literary activity in Vijayanagara Empire

பகுப்பு:தெலுங்கு கவிஞர்கள்
பகுப்பு:தெலுங்கு மக்கள்
பகுப்பு:தெலுங்கு எழுத்தாளர்கள்
துர்ஜாதி

**துர்ஜாதி** (*Dhurjati*) (தெலுங்கு: ధూర్ఝటి) (பொது ஊழி 15 அல்லது 16ஆம் நூற்றாண்டுகள் ) ஒரு பிரபலமான தெலுங்குக் கவிஞரும் விஜயநகர பேரரசன் கிருஷ்ணதேவராயனின் அரசவையிலிருந்த அஷ்டதிக்கஜங்களில் ஒருவராகவும் இருந்தார்.
## சுயசரிதை
ஸ்ரீகாளஹஸ்தி என்ற ஊரில் சிங்கம்மா மற்றும் நாராயணன் ஆகியோருக்குப் பிறந்த சிறந்த சிவ பத்தரான இவர், ஆரம்பகால சோழர்களின் பகுதியாக இருந்த கொட்டாபி ( தற்போதைய சோழர்) நாட்டைச் சேர்ந்தவராக கருதப்படுகிறார். 

## படைப்புகள்
இவரது படைப்புகள் சிவபெருமானைப் புகழ்ந்து பேசுவதாகும். இவரது புகழ்பெற்ற படைப்புகளில் "ஸ்ரீகலாஹஸ்தீசுவர மகாத்மியம்" (சிவபெருமானின் அருள் / அற்புதங்கள்) மற்றும் "ஸ்ரீகலாஹஸ்தீசுவர சதகம்" (சிவபெருமானின் புகழைப்பாடும் நூற்றுக்கும் மேற்பட்ட கவிதைகள்) ஆகியவை அடங்கும்.

ஒரே குடும்பத்தில் இதே காலத்தைச் சேர்ந்த மேலும் நான்கு பேர் அதே  துர்ஜாதி என்ற பெயரில் இருந்ததால் இவர் பெத்த துர்ஜாதி (தெலுங்கு: மூத்தவர்) என்று அழைக்கப்பட்டார். இவரது பேரன் வெங்கடராய துர்ஜாதி என்பவர் காளிதாசனின் இரகுவம்சத்திலிருந்து இந்துமதி பரிணயம் (இந்துமதியின் திருமணம்) என்ற காவியத்தை எழுதினார்.

கிருஷ்ணதேவராயர் துர்ஜதியை பின்வருமாறு பாராட்டியுள்ளார் *"ஸ்தூதிமதி யைனா ஆந்திரகாவி துர்ஜாதி பால்குலகலகல்ஜெனோ யுதூலிதா மாதுரி மஹிமா.* *.* *.* *. "* (துர்ஜாதியின் கவிதை எப்படி மிகவும் அழகாக இருக்கிறது). 

## குறிப்புகள்

*Dhurjati
*Sri Kalhasteeswara Sathakam PDF Download
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) 
*Golden age of Telugu Literature
*Literary activity in Vijayanagara Empire
*Sree Kaalahasti Maahaathyamu, Mahaakavi Dhoorjati, EMESCO BOOKS- Sampradaaya Saahiti - A low price edition, with Viswanatha Satyanarayana's introduction, 2006.

## குறிப்புகள்

பகுப்பு:சித்தூர் மாவட்ட நபர்கள்
பகுப்பு:தெலுங்கு மக்கள்
பகுப்பு:தெலுங்கு கவிஞர்கள்
பகுப்பு:தெலுங்கு எழுத்தாளர்கள்
நிதிஷ் வீரா

**நிதிஷ் வீரா** (*Nitish Veera*, இறப்பு: மே 17, 2021) தமிழ்த் திரைப்பட  நடிகர் ஆவார். 

## திரைப்பட வாழ்க்கை
2002 ஆம் ஆண்டு செல்வராகவனின் இயக்கத்தில் வெளியான புதுப்பேட்டை என்ற திரைப்படத்தில் தனுஷின் நண்பனாக ஒரு முக்கியக் கதாபாத்திரத்தில் நடித்ததன் மூலம் திரை துறைக்கு அறிமுகமானார்.இந்தனை தொடர்ந்து வெண்ணிலா கபடிகுழு, காலா, அசுரன் ஆகிய படங்களில் நடித்தார்.

## மறைவு
கொரோனா தொற்றால்,  பாதிக்கப்பட்டுச் சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள  ஓமந்தூரார்  அரசு மருத்துவமனை மருத்துவமனையில், மே 17, 2021 அன்று காலை 6.30 மணியளவில் உயிரிழந்தார்.

## மேற்கோள்கள்

## வெளி இணைப்புகள்
*

பகுப்பு:2021 இறப்புகள்
பகுப்பு:கொரோனாவைரசுத் தொற்றினால் இறந்தவர்கள்
பகுப்பு:தமிழ்த் திரைப்பட நடிகர்கள்
வன மரபியல் மற்றும் மரம் இனப்பெருக்கம் நிறுவனம்

**வன மரபியல் மற்றும் மரம் இனப்பெருக்கம் நிறுவனம்** (*Institute of Forest Genetics and Tree Breeding*) என்பது தமிழ்நாட்டில் கோயம்புத்தூரில் அமைந்துள்ள ஒரு வனவியல் ஆராய்ச்சி நிறுவனம் ஆகும். இது இந்திய அரசாங்கத்தின் சுற்றுச்சூழல், வன மற்றும் காலநிலை மாற்ற அமைச்சகத்தின் இந்திய வனவியல் ஆராய்ச்சி மற்றும் கல்வி குழுவின் (ICFRE)  கீழ் செயல்படுகிறது. வன மரபியல் மற்றும் மரம் இனப்பெருக்கம் நிறுவனம் என்பது ஏப்ரல், 1988இல் இந்திய வனவியல் ஆராய்ச்சி மற்றும் கல்வி குழுவின் (ஐ.சி.எஃப்.ஆர்.இ) கீழ் உருவாக்கப்பட்டது. இது இந்திய அரசாங்கத்தின் சுற்றுச்சூழல் மற்றும் வனத்துறை அமைச்சகத்தின் கீழ் செயல்படும் தன்னாட்சி நிறுவனம் ஆகும். காடு வளர்ப்பு மற்றும் சமூக வனவியல் ஆகியவற்றில் பயன்படுத்தப்படும் பல்வேறு வகையான உயிரினங்களை அடையாளம் கண்டு வளர்ச்சியடையச் செய்வது, அந்த பகுதிக்குப் பொருந்தக்கூடிய சுற்றுச்சூழல் கருத்தில் ஆண்டுக்கு ஒரு ஹெக்டேருக்கு 3 முதல் 4 கன மீட்டர் உயிர் எரிபொருளின் வளர்ச்சியை அடைவதற்கான தேசிய இலக்கிற்குப் பங்களிக்கும் நிறுவனமாக இது உள்ளது. 

## ஆணை
வெவ்வேறு வகைகள் மற்றும் மாறிவரும் சூழலின் கீழ் இயற்கை மற்றும் நடப்பட்ட காடுகளின் உற்பத்தித்திறனை அதிகரிக்க புதிய வகைகள், மேலாண்மை மற்றும் பட்டு வளர்ப்பு நுட்பங்களை உருவாக்குதல்

## முன்னுரிமை ஆய்வு

விஞ்ஞான இனப்பெருக்கம் திட்டங்கள், உயிரி தொழில்நுட்ப தலையீடுகள் மற்றும் வனவளர்ப்பு பயன்பாடுகளால் உற்பத்தி நிலங்களை அதிகரித்தல் மற்றும் விளைநிலங்கள் / தோட்டங்களுக்கான புதிய வகைகளை உருவாக்குதல்.

வன மரபணு வள மேலாண்மை (எஃப்ஜிஆர்எம்) பாதுகாப்பு, நிலையான பயன்பாடு மற்றும் வன மரபணு வளங்களின் (எஃப்ஜிஆர்) மேம்பாடு.

காலநிலை மாற்றத்தின் சவால்களை எதிர்கொள்ள வனத்துறையில் தணிப்பு மற்றும் தழுவல் உத்திகளை உருவாக்குதல்

பல்லுயிர் ஆவணங்கள், உடையக்கூடிய மற்றும் சீரழிந்த வன சுற்றுச்சூழல் அமைப்புகளின் பாதுகாப்பு மற்றும் மறுசீரமைப்பு.

வன மண், ஆக்கிரமிப்பு இனங்கள், காட்டுத் தீ, பூச்சி பூச்சிகள் மற்றும் நோய்களின் ஆராய்ச்சி மற்றும் அறிவு மேலாண்மை.

சூழல் நட்பு தயாரிப்பு மேம்பாட்டிற்கான வன வளங்களின் உயிரியல்பு ஆய்வு.

புதுமையான நீட்டிப்பு உத்திகள் மூலம் தொழில்நுட்பங்களைப் பரப்புதல் மற்றும் பகிர்தல்.

மரம் தயாரிப்புகள், பொருளாதார மதிப்பீடு மற்றும் சமூக-பொருளாதார ஆய்வுகளுக்கான சந்தை ஆராய்ச்சி

## ஆய்வுப் பிரிவுகள்
* மரபியல் & மரமேம்பாடு
* தாவர உயிர்தொழில்நுட்பவியல் & உயிரணு மரபியல்
* வனவளர்ப்பு & வன மேலாண்மை
* வன மரபியல் வள மேலேண்மை
* வேதியியல் & உயிர்மருந்து தேடல்
* வனப்பாதுகாப்பு
* வனச்சூழலியல் & காலநிலை மாற்றம்
* விரிவாக்கம்

## மேற்கோள்கள்

## மேலும் காண்க

* இந்திய வன ஆராய்ச்சி மற்றும் கல்வி குழு

பகுப்பு:கல்வி நிறுவனங்கள்
பகுப்பு:கோயம்புத்தூர் நகர கல்வி நிறுவனங்கள்
பகுப்பு:ஆய்வு நிறுவனங்கள்
மாதையாகாரி மல்லண்ணா

**மல்லண்ணா** (*Mallana*) (பொது ஊழி15 ஆம் நூற்றாண்டு) ஒரு பிரபலமான தெலுங்குக் கவிஞரும் விஜயநகர பேரரசன் கிருஷ்ணதேவராயனின் அரசவையிலிருந்த அஷ்டதிக்கஜங்களில் ஒருவராகவும் இருந்தார்.

## சுயசரிதை
இவரது பிறந்த ஊர் ஆந்திராவின் இராயலசீமை என்று கருதப்படுகிறது. இவர் கிருஷ்ணதேவராயனின் இராணுவ பயணங்களில் உடன் சென்றார். இவர் தனது படைப்புகளை கொண்டவீட்டின்  ஆளுநரும், விஜயநகரப் பேரரசில் சாலுவா திம்மண்ணா என்ற அமைச்சரின் மருமகனுமான நடேந்திர அப்பண்ணாவுக்கு (அப்பாஜி என்று பிரபலமாக அறியப்படுகிறார்) அர்ப்பணித்தார்.

## படைப்புகள்
அவந்தியின் மன்னரான இராஜசேகரரின் இராணுவ மற்றும் காதல் வெற்றிகளைப் பற்றிய "இராஜசேகர சரித்திரம்" என்பது இவரது பிரபலமான படைப்பு. சமகால கவிஞர்களைப் போலல்லாமல், இராஜசேகர வரலாற்றின் கதை முற்றிலும் மல்லண்ணாவின் மெத்தோஸின் பபாலியல் விளக்கங்களை மிகவும் நுட்பமான மற்றும் வரையறுக்கப்பட்ட முறையில் எழுதினார்.

## குறிப்புகள்

* Prabandha Telugu literature
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) 
* Golden age of Telugu Literature
* Literary activity in Vijayanagara Empire
பகுப்பு:தெலுங்கு மக்கள்
பகுப்பு:தெலுங்கு கவிஞர்கள்
பகுப்பு:தெலுங்கு எழுத்தாளர்கள்
நந்தி திம்மண்ணா

**நந்தி திம்மண்ணா** ( *Nandi Thimmana* ) (பொ.ச. 15 மற்றும் 16 ஆம் நூற்றாண்டுகள்) ஒரு பிரபலமான தெலுங்குக் கவிஞரும் விஜயநகர பேரரசன் கிருஷ்ணதேவராயனின் அரசவையிலிருந்த அஷ்டதிக்கஜங்களில் ஒருவராகவும் இருந்தார். ஒரு பெண்ணின் மூக்க்கைப்பற்றிய இவரது புகழ்பெற்ற கவிதைக்குப் பிறகு இவர் பெரும்பாலும் மூக்கு திம்மண்ணா என்று அழைக்கப்படுகிறார்.

## சுயசரிதை
திம்மண்ணா அனந்தபூரைச் சேர்ந்தவர் என்று நம்பப்படுகிறது. சிங்கண்ணா மற்றும் திம்மாம்பா ஆகியோருக்கு பிறந்தார். அவர் விஜயநகரப் பேரரசர் கிருஷ்ண தேவராயனின் மனைவி திருமலை தேவியின் தந்தையின் ஆளுகையிலிருந்த ஒரு துணைப்பகுதியான ஸ்ரீரங்கப்பட்டணத்தில் வாழ்ந்தார்.  "பாரிஜாதாபஹரணம்" என்பதை எழுதி கிருஷ்ணதேவராயனுக்கு அர்ப்பணித்தார். கிருஷ்ணதேவராயனின் மூத்த மனைவியான திருமலாதேவியின் குடும்பத்தினரின் பரிசாக கவிஞர் அரசவைக்கு வந்ததாக பாரம்பரியம் கூறுகிறது. 

இவர் சைவ சமயத்தைச் சேர்ந்தவராக இருந்தார். ஆயினும் இவரது சில படைப்புகள் ஏகாதிபத்திய ஆதரவின் காரணமாக வைணவத்தை அடிப்படையாகக் கொண்டவை. இவரது மாமாக்கள் நந்தி மல்லையா மற்றும் கண்ட சிங்கண்ணா (மலைய மாருதன் என்று அழைக்கப்படுபவர்) கிருஷ்ணதேவராயனின் ஒன்றுவிட்ட சகோதரரான வீரநரசிம்ம ராயனின் அரசவையில் ஒரு பிரபலமான கவிஞர்களாக இருந்தனர்

திம்மண்ணா கன்னட கவிஞர் குமாரவியாசனின் முழுமையற்ற படைப்பான மகாபாரதத்தை நிறைவுசெய்து, அதை "கர்நாடக கிருஷ்ணதேவராய பாரத கதாமஞ்சரி" என்று மன்னருக்கு அர்ப்பணித்தார். 

## குறிப்புகள்

பகுப்பு:தெலுங்கு கவிஞர்கள்
பகுப்பு:தெலுங்கு மக்கள்
பகுப்பு:தெலுங்கு எழுத்தாளர்கள்
வன உற்பத்தித்திறன் நிறுவனம்

**வன உற்பத்தித்திறன் நிறுவனம்** (*Institute of Forest Productivity*)(ஐ.எஃப்.பி)  என்பது ஜார்க்கண்ட் மாநிலத்தில் ராஞ்சியில் அமைந்துள்ள ஒரு ஆராய்ச்சி நிறுவனம் ஆகும். இது இந்திய அரசாங்கத்தின் சுற்றுச்சூழல், வன மற்றும் காலநிலை மாற்ற அமைச்சகத்தின் இந்திய வனவியல் ஆராய்ச்சி மற்றும் கல்வி குழுவின் (ICFRE)  கீழ் செயல்படுகிறது.

## முக்கிய ஆய்வு

ஆதரவு மற்றும் பொருளாதார வளர்ச்சிக்கான காடுகள் மற்றும் வன தயாரிப்புகளை நிர்வகித்தல்.

பல்லுயிர் பாதுகாப்பு மற்றும் சுற்றுச்சூழல் பாதுகாப்பு.

வன மரபணு வள மேலாண்மை மற்றும் மரம் மேம்பாடு

## ஆய்வகங்கள்

இந்த நிறுவனத்தில் மண் பரிசோதனை ஆய்வகம், மூலக்கூறு உயிரியல் ஆய்வகம், மரம் உடலியல் மற்றும் திசு வளர்ப்பு ஆய்வகம், வன உற்பத்தி வேதியியல் மற்றும் வன பூச்சியியல் ஆய்வகம் ஆகியவற்றை நிறுவியுள்ளது.

## மேலும் காண்க

* வன அறிவியல் மையம்

## மேற்கோள்கள்

பகுப்பு:Coordinates on Wikidata
பகுப்பு:வேளாண்மை ஆய்வு நிலையங்கள்
பகுப்பு:ஆய்வு நிறுவனங்கள்
நீலமணி ராசு

**நீலமணி என் இராஜு** (*Neelamani N Raju*) இந்தியாவின் கர்நாடக மாநிலத்தைச் சேர்ந்த ஒரு காவல்துறை அதிகாரியாவார். 1983 ஆம் ஆண்டு தொகுதி காவல் அதிகாரி தேர்வில் கர்நாடகா பிராந்தியத்திற்காக இவர் தேர்ந்தெடுக்கப்பட்டார். கர்நாடக காவல்துறை பொது இயக்குநராகவும்  கர்நாடக காவல்துறை பொது ஆய்வாளராகவும் பணிபுரிந்தார்.   கர்நாடக காவல் துறையில் தலைவராக இருந்த முதல் பெண் காவல்துறை அதிகாரி  என்ற சிறப்புடன் நீலமணி சனவரி 31 அன்று தனது பதவியில் இருந்து ஓய்வு பெற்றார்.

20 ஆண்டுகளுக்கும் மேலாக மத்திய பிரதிநிதியாக இந்திய அரசுக்காக இவர் பணியாற்றியுள்ளார். நேபாளத்தின் காத்மாண்டுவில் உள்ள இந்திய தூதரகத்தில் செயலாளராகவும்  சில காலம் பணியாற்றினார். 2016 ஆம் ஆண்டில் தனது மாநிலப் பணிக்கு திரும்புவதற்கு முன்பு, இந்திய அரசின் உள்துறை அமைச்சகத்தின் புலனாய்வுப் பணியகத்தில் கூடுதல் இயக்குநராக பணியில் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய காவல் பணி அதிகாரிகள்
சீனா மீதான மங்கோலியப் படையெடுப்பு

**சீனாவின் மீதான மங்கோலிய படையெடுப்பு** என்பது சீன பகுதிகளுக்குள் மங்கோலிய பேரரசு ஊடுருவுவதற்காக நடத்திய தொடர்ச்சியான ராணுவ முயற்சிகளை குறிப்பதாகும். இம்முயற்சிகள் பதிமூன்றாம் நூற்றாண்டில் ஆறு தசாப்தங்களுக்கு நடைபெற்றன. இந்நிகழ்வு சின் அரசமரபு, மேற்கு சியா, தலி ராச்சியம், தெற்கு சாங் மற்றும் கிழக்கு சியா ஆகிய அரசுகளின் தோல்விகளை உள்ளடக்கியதாகும். இவை 1205 மற்றும் 1207 ஆம் ஆண்டு மேற்கு சியா மீது தாக்குதல்களை செங்கிஸ் கான் ஆரம்பித்ததிலிருந்து தொடங்குகின்றன. 1279 ஆம் ஆண்டு மங்கோலிய தலைவர் குப்லாய் கான் சீனாவில் யுவான் அரசமரபை தோற்றுவித்து கடைசியாக எஞ்சியிருந்த சாங் அரச மரபின் எதிர்ப்பை நொறுக்கினார். இவ்வாறாக அனைத்து சீன பகுதிகளும் மங்கோலிய யுவான் ஆட்சியின் கீழ் கொண்டுவரப்பட்டன. சீன வரலாற்றில் முதல் முறையாக சீனா முழுவதும் வெல்லப்பட்டு ஒரு அயல்நாட்டவர் அல்லது சீனர் அல்லாத ஆட்சியாளரால் ஆளப்பட்டது.

## உசாத்துணை

 

பகுப்பு:மங்கோலியப் படையெடுப்புகள்
என். கே. செந்தாமரை கண்ணன்

**என். கே. செந்தாமரை கண்ணன்** (*N. K. Senthamarai Kannan*) என்பவர் இந்திய காவல்பணி அதிகாரி ஆவார்.

## காவல் பணி
செந்தாமரை கண்ணன் இந்தியாவின் தமிழ்நாட்டைச் சேர்ந்த ஒரு காவல்துறை ஆணையாளராவார். இந்திய காவல் சேவையில் காவல் துறை பொது ஆய்வாளராகவும் இவர் பணிபுரிந்துள்ளார். திருப்பூர் நகரத்தின் முதலாவது காவல் ஆணையாளர் என்ற சிறப்பு உரியவராக அறியப்படுகிறார். கே.விஜயகுமாரின் தலைமையில்  சந்தனக் கடத்தல் குற்றவாளியான வீரப்பனை சுட்டுவீழ்த்த முயற்சித்த கோகூன் நடவடிக்கையில் உளவுத்துறையின் தலைமை தாங்கியதோடு சிறப்பு பணிக்குழு உளவாளியாகவும் இவர் பணியாற்றியுள்ளார். இவர் மேற்கொண்ட உளவு நடவடிக்கையை அடிப்படையாகக் கொண்டுதான் 2016 ஆம் ஆண்டு  வீரப்பன் கொலை திரைப்படம் அமைந்துள்ளது.

கண்ணன் 1997-ஆம் ஆண்டு தொகுதி இந்திய காவல்துறை சேவை அதிகாரி ஆவார். ஆனால் 1989 ஆம் ஆண்டில் துணை காவல்துறை கண்காணிப்பாளராக மாநில காவல்துறைப் பணியில் நுழைந்தார். பின்னர் 2003 ஆம் ஆண்டில் இந்திய காவல் துறை அதிகாரியாக உயர்ந்தார்.

## கல்வி
செந்தாமரை கண்ணன் அமெரிக்கன் கல்லூரியில் பொருளாதாரம் பயின்றார். பின்னர் 1985 முதல் அதே கல்லூரியில் பொருளாதார உதவி பேராசிரியராகவும் பணிபுரிந்தார். 1989இல் தமிழ்நாடு மாநில காவல்துறை சேவையில் தேர்வாகி பணியில் சேரும் வரை அங்கு பணியாற்றினார்.

## மேற்கோள்கள்

பகுப்பு:இந்திய காவல் பணி அதிகாரிகள்
பகுப்பு:வாழும் மக்கள்
பகுப்பு:தமிழ்நாட்டினர்